7. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 379495/9987 της 19 Οκτ./10  Νοεμ. 1971 (ΦΕΚ Β΄ 895) Περί ορισμού των όρων εκδόσεως και του τύπου μεταφοράς οίνων ονομασιών προελεύσεως είτε προς εμφιάλωσιν εκτός του τόπου παραγωγής των εν τω εσωτερικώ ή τω εξωτερικώ, είτε προς παρασκευήν άλλων προϊόντων. Έχοντες υπ’όψει την παρ. 12 του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής», αποφασίζομεν: Ορίζομεν ως κατωτέρω τους όρους εκδόσεως και τον τύπον των προβλεπομένων υπό του εν προοιμίω άρθρου αδειών μεταφοράς οίνων ονομασιών προελεύσεως είτε προς εμφιάλωσιν εκτός του τόπου παραγωγής των εν τω εσωτερικώ ή τω εξωτερικώ, είτε προς παρασκευήν άλλων προϊόντων. Πας ενδιαφερόμενος δια μεταφοράν ενός ή πλειόνων τύπων οίνων αναγνωρισθείσης ονομασίας προελεύσεως υποβάλλει αίτησιν, διαλαμβάνουσαν το ονοματεπώνυμον και την διεύθυνσιν του αποστολέως και του παραλήπτου, την ονομασίαν προελεύσεως, ης δικαιούται ο οίνος, τον τύπον του οίνου, τον αλκοολομετρικόν τίτλον τούτου (ολικόν και κεκτημένον), την συνολικήν ποσότητα εις λίτρα, τον αριθμόν και το είδος των δοχείων μεταφοράς, το έτος παραγωγής και το είδος του μεταφορικού μέσου. Προκειμένου περί ξηρών οίνων και γενικώς οίνων, εις ους δεν έχει προστεθή οινόπνευμα, η αίτησις υποβάλλεται εις την οικείαν Δ/νσιν Γεωργίας, ήτις και εκδίδει την άδειαν μεταφοράς. Προκειμένου περί οίνων, εις ους προσετέθη οινόπνευμα η αίτησις υποβάλλεται εις το οικείον παράρτημα του Γενικού Χημείου του Κράτους,  ως    προβλέπεται    υπό    των   κειμένων    διατάξε(Αντί για τη σελ. 706,53(α) Σελ.706,53(β) Τεύχος 768-Σελ.83 ων, και εις την οικείαν Διεύθυνσιν Γεωργίας, η οποία εκδίδει την άδειαν μεταφοράς επί τη προσκομίσει υπό του ενδιαφερομένου της σχετικής αδείας του αρμοδίου παραρτήματος του Γ.Χ.Κ. εκδιδομένης κατόπιν εγκρίσεως της Κεντρικής Υπηρεσίας του Γ.Χ.Κ. Και εις τας δύο περιπτώσεις, η εκδιδομένη υπό της Δ/νσεως Γεωργίας, κατά το συννημένον υπόδειγμα, άδεια κοινοποιείται εις την Δ/νσιν Γεωργίας του τόπου προορισμού, προκειμένου περί μεταφοράς εις το εσωτερικόν, ή εις τας τελωνειακάς Αρχάς προκειμένου περί εξαγωγής και εις τα παραρτήματα του Γ.Χ.Κ. του τόπου προελεύσεως και προορισμού των οίνων, τα οποία επιλαμβάνονται της δειγματοληψίας και εξετάσεως των μεταφερομένων οίνων, κοινοποιούν δε τα αποτελέσματα των αναλύσεων εις τας Δ/νσεις Γεωργίας προελεύσεως και προορισμού των οίνων, ως και εις τον ενδιαφερόμενον. Εις περιπτώσεις διαφοράς μεταξύ των αποτελεσμάτων των αναλύσεων, των δύο Παραρτημάτων μείζονος των 2% ή παρουσίας ετέρων ανωμαλιών δυναμένων να θέσουν εν αμφιβόλω την γνησιότητα των μεταφερομένων οίνων, αι οικείαι Δ/νσεις Γεωργίας και τα Παραρτήματα του Γ.Χ.Κ. αναφέρουν αντιστοίχως εις τας αρμοδίας Κεντρικάς Υπηρεσίας του Υπουργείου Εθν. Οικονομίας και Γ.Χ.Κ. Αι Δ/νσεις Γεωργίας τηρούν ιδιαίτερον Αρχείον, εις ο καταχωρίζονται αι αιτήσεις των ενδιαφερομένων, τα στελέχη αδειών και τα δελτία αναλύσεως. Οι παραβάται τιμωρούνται κατά τας διατάξεις του άρθρ. 14 του Ν.Δ. 243/1969. Σελ.706,54(β) Τεύχος 768-Σελ.84 